لعرب عندهم ديما العاصمة النمساوية ڤيينا مرتابطة بالنشاط بالقصارة بالموسيقى الراقية بالرفقة الزوينة. من نهار غنات سماهان “ليالي الانس في ڤيينا” وهاد الصورة اللي عند لعرب. صورة تغيرات ووصلو من اصول عربية خاصة من المشرق اللي كاينين فهاد لبلاد وطلع اليمين المتطرف وولى كيحكم كواحدة من نتائج سياسات الهجرة. يعني ما بقاش ليالي الانس فهاد لمدينة الرائعة. لكن ما كناش كنظو باللي هاد المدينة غادية تعيش ليلة دم. ليلة قتل. البارح عاشت هاد الليلة. ساعات ومسلح قال وزير الداخلية النمساوي انو من انصار “تنظيم “الدولة الإسلامية” كيدور فاحياء المدينة هاز سلاحو وكيطلق القرطاس على اللي بان ليه. وزير الداخلية اوضح هاد الصباح ان هاد الداعشي تقتل بعد ما قتل 3 البارح واضاف فمؤتمر صحافي “إنه شخص متطرف كان يشعر بأنه قريب إلى تنظيم الدولة الإسلامية”، فيما ارتفعت حصيلة القتلى جراء الهجوم إلى ثلاثة هم رجلان وامرأة بحسب آخر معلومات صادرة عن الشرطة أفادت عن وفاة رجل ثان متأثرا بجروحه هاد المسلح كان هاز كلاشنيكوف واوهم كلشي باللي عندو حزام متفجرات بان فالاخير انو وهمي. دابا كلشي مازال امور كثيرة ما بايناش. الشرطة قالت باللي ضربات 6 لبلايص. واش بنفس الشخص ولا اكثر من ارهابي. مع لمحاين كتجي دقة وحدة. اليوم غادي يبدا اغلاق عام فهاد الدولة باش توقف عدو اخر هو “كورونا فيروس”. 
ليالي الدم فڤيينا. 3 قتلى والداعشي هز سلاحو وبقى يتيري.. ووزير الداخلية: منفذ الهجوم من انصار الدولة الاسلامية